**Tony's Chocolonely**, հրուշակեղենի հոլանդական ընկերություն, որի հիմնական նպատակն է արտադրել և վաճառել շոկոլադ` հետևելով արդար առևտրի սկզբունքներին և հակադրվելով ստրկությանը և մանկական աշխատուժի շահագործմանը։ Ընկերությունը համագործակցում է Գանայից և Կոտ դ'Իվուարից առևտրային ընկերությունների հետ` կակաոյի հատիկները գնելով միանգամից ֆերմերներից` նրանց տրամադրելով հավելյալ վճար կակաոյի համար և պայքարելով աշխատանքի շահագործման դեմ։ Իրականում Tony's Chocolonely-ն վճարում է 20% ավելացված վճար։

Ընկերության կարգախոսն է. «Խենթանալ շոկոլադի համար, լուրջ լինել մարդկանց հանդեպ»։

Պատմություն
-----------

2002 թվականին հոլանդական *Keuringsdienst van Waarde* հեռուստաշոուի հետաքննող լրագրող Թեուն վան դե Կեուկենը հայտնաբերել է, որ Հարքին-Էնջըլ համաձայնագիրը (Harkin–Engel Protocol) ստորագրած շոկոլադ արտադրող որևէ ընկերություն չի հետևում 2001 թվականին ձեռք բերված համաձայնություններին։ Նա որոշում է ինքը գործողությունների դիմել և տեսագրում է իր` շոկոլադի 17 սալիկ ուտելը և ինքն իրեն դատի է տալիս` «գիտակցաբար անօրինական ճանապարհով արտադրված ապրանք գնելու համար»։ Իր դեմ գործ հարուցելու համար նա համոզում է Կոտ դ'Իվուարից չորս երեխայի, որոնք նախկինում շահագործվել են կակաոյի պլանտացիներում, ցուցմունք տալ իր դեմ։ 2007 թվականին Հոլանդիայի գլխավոր դատախազությունը հրաժարվում է գործից` դրա` իր իրավասության տակ չլինելու պատճառով։

Այն բանից հետո, երբ որևէ կազմակերպություն չի հետաքրքրվում այլ կերպ շոկոլադ արտադրելու նրա առաջարկով, նա ինքն սկսում է շոկոլադի սեփական արտադրությունը, և նոյեմբերին ներկայացնում կաթնային շոկոլադ, որը պատրաստված էր «ստրկությունից ազատ» կակաոյից։

2007 թվականի փետրվարի 6-ին Ամստերդամում գործող դատարանը պաշտոնապես տեղեկացնում է, որ Tony's Chocolonely շոկոլադն արտադրվել է` առանց ստրկության կիրառման։ Շվեյցարական շոկոլադի հոլանդացի մի ներկրող ձախողվել է` փորձելով վնասել Tony's Chocolonely-ի հեղինակությանը` պնդելով, թե «անհնար է արտադրել շոկոլադ` առանց աշխատանքային շահագործման»։

Երբ 2010 թվականին արտադրության մեջ է դրվել ընկույզով կաթնային շոկոլադը, հոլանդական Een Vandaag հեռուստաշոուն հայտնել է, որ 9-ամյա երեխաներ մասնակցել են թուրքական ընկույզի բերքահավաքին։ Կազմակերպությունն անմիջապես արձագանքել է` կապ հաստատելով Հոլանդիայում տեղական մատակարարի հետ։ Նույն տարում բրենդի շուկան Հոլանդիայում ընդլայնվել է 4.5 տոկոսով։

2011 թվականին Հենք Յան Բելթմանը դարձել է ընկերության հիմնական բաժնետերն ու ընկերությունը տեղափոխել Վեսթերգասֆաբրիկի մոտակայք։

Ավելացող տեմպերի հետ ընկերությունը որոշել է իր բիզնեսն ընդլայնել դեպի ԱՄՆ` առաջին արտասահմանյան գրասենյակը բացելով Պորտլենդում։

2018 թվականի վերջին ի հավելումն Նիդերլանդների, Tony's Chocolonely-ն վաճառվել է Բելգիայում, Դանիայում, Ֆինլանդիայում, Գերմանիայում, Շվեդիայում և ԱՄՆ-ում։ Հոլանդական շուկայում 2018 թվականին դրա բաժինը կազմել է 19 տոկոս` այսպիսով գերազանցելով միջազգային Verkade, Mars և Nestlé ընկերություններին։

2019 թվականին ընկերությունը վաճառք է սկսել Մեծ Բրիտանիայում և Ռումինիայում։

Արտադրանք
---------

Շոկոլադե սալիկների տեսականին տարբերվում է ըստ երկների և մատակարարների։ Օրինակ, Նիդերլանդներում հասանելի են ավելի քան մեկ տասնյակ տեսակներ։ Շոկոլադի սալիկներն անհամաչափ են բաժանված, ինչը խորհրդանշում է շոկոլադի արդյունաբերության եկամտի անհամաչափ բաշխումը։

Tony's Chocolonely կաթնային շոկոլադի ամբողջական սալիկ
ԱՄՆ-ում հասանելի տեսականին է.

* Կաթնային շոկոլադ 32%
* Դառը շոկոլադ 70%
* Կաթնային կարամել` ծովի աղով 32%
* Մուգ շոկոլադ` նուշով և ծովի աղով 51%
* Մուգ կաթնային շոկոլադ` փրեցելով 42%
* Մուգ շոկոլադ` կոկոսով 51%
* Կաթնային` ընկույզով 32%
* Կաթնային շոկոլադ` մեղրով, նուշով և նուգայով 32%
* Սպիտակ շոկոլադ` ազնվամորիով 28%

Ամեն տարի նոյեմբեր և դեկտեմբերի ամիսներին ընկերությունը ներկայացնում է շոկոլադի երեք նոր տեսականի։ Նոր տեսականին արտադրվում է սահմանափակ քանակությամբ, որոնք ավելացվում են հատուկ, իսկ երբեմն էլ` մշտական հավաքածուների մեջ։

Ծանոթագրություններ
------------------

1. ↑  Uitspraak Rechtbank Amsterdam, 06 februari 2007 (Dutch)
2. ↑  Tony's Chocolonely mag zich slaafvrij noemen, *Trouw*, 6 February 2007. (Dutch)
3. ↑  Hoe haalbaar is Fair Trade? (Dutch)
4. ↑  Bij Tony Chocolonely draait het niet alleen om winst maken (Dutch)
5. ↑  "Tony's Chocolonely Launches in Portland". 2015 թ․ սեպտեմբերի 23. Արխիվացված է the original 2019 թ․ հունիսի 2-ին. Retrieved 2020 թ․ մարտի 4. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  "we doen 't saaaaamen". TonysChocolonely.com. Retrieved 2019 թ․ հունվարի 7. (Dutch)
7. ↑  "Hoe duurzaam is Tony's Chocolonely?". FM.ml. Retrieved 2018 թ․ նոյեմբերի 29. (Dutch)
8. ↑  "Tony's Chocolonely pledges to make the cocoa industry 100% slave free". *This is Money*. 2019 թ․ մարտի 29. Retrieved 2019 թ․ ապրիլի 2.
9. ↑  "Tony's Chocoshop". *Tony's Chocolonely* (in հոլանդերեն). Retrieved 2019 թ․ հուլիսի 17.
10. ↑  "Tony's Chocolonely repen zijn expres ongelijk verdeeld". *Culy.nl* (in ամերիկյան անգլերեն). 2012 թ․ մայիսի 17. Retrieved 2020 թ․ փետրվարի 21.
11. ↑  "Tony's Chocolonely". *Tony's Chocolonely* (in անգլերեն). Retrieved 2019 թ․ հուլիսի 17.
12. ↑  "chocoshop". TonysChocolonely.com. Retrieved 2018 թ․ օգոստոսի 1.

Արտաքին հղումներ
----------------

* Պաշտոնական կայք

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · Ինստագրամ |

 |